– Для таго каб разумець структуру арганізацыі, трэба дакладна разумець механізм распаўсюджвання наркотыкаў, галоўным чынам у інтэрнэце. Што ўяўляе сабой гэты механізм? Раней у інтэрнэце ствараліся сайты, умоўныя гандлёвыя пляцоўкі. Цяпер, з улікам таго, што мы спынілі такія рэчы, сістэма змянілася. Інтэрнэт-крамы сышлі ў даркнэт. Сама форма змянілася – гэты кантэнт можа ўяўляць сабой закрытую ветку ў сацыяльнай сетцы. Акрамя таго, з'явілася новая форма камунікацыі з элементамі шыфравання – перш за ўсё, гэта месенджары. І гэта дазваляе арганізатару нават не ўваходзіць у прамы кантакт не тое, што са спажыўцамі, а нават з распаўсюджвальнікамі. Гэта значыць, злачынцы, якія знаходзяцца на вяршыні піраміды, нават у Беларусі не з'яўляюцца. Акрамя таго, грошы за наркотыкі пераводзяцца праз электронныя кашалькі. Злачынныя групоўкі ёсць, але ў Беларусі пра іх казаць у сувязі з названымі прычынамі не даводзіцца. Тым не менш колькасць распаўсюджвальнікаў не расце. Таксама мы перарываем дзейнасць арганізаваных злачынных груповак – вышэйшых формаў, а яны маюць ярка выражаны міжнародны характар.